SMT ลุยเดินเครื่องผลิต Solar Panel Generation 3 ทยอยรับรู้รายได้ Q4
SMT ลุยเดินเครื่องผลิต Solar Panel Generation 3 ทยอยรับรู้รายได้ Q4/59 คาดดันกำไรเพิ่มปีละ 60-70 ลบ. 
10 พ.ย. 2559

บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน) หรือ SMT เผยว่าการเดินเครื่องผลิต Solar Panel Generation 3 ให้กับพันธมิตรรายใหญ่ในอเมริกาดำเนินการเป็นที่เรียบร้อยแล้ว โดยประเดิมเริ่มเฟสแรกขนาดกำลังการผลิต 40 เมกะวัตต์/ปี แต่บริษัทมีศักยภาพขยายกำลังการผลิตได้ถึง 200 เมกะวัตต์ คาดมีกำไรเพิ่มราว 60-70 ล้านบาท/ปี โดยทยอยรับรู้รายได้ในช่วงไตรมาส 4/59 นี้ทันที แต่มั่นใจรายได้เข้ามาเต็มที่ในช่วงไตรมาส 1-2 ปี 60 ซึ่งจะช่วยหนุนให้ผลประกอบการของบริษัทเติบโตได้อย่างต่อเนื่อง
ส่วนผลประกอบการไตรมาส 3/59 เชื่อว่าจะยังสามารถรักษาฐานได้โตต่อเนื่อง โดยได้รับอานิสงส์จากครึ่งปีแรกจากปริมาณคำสั่งซื้อที่เข้ามาต่อเนื่อง ทำให้ต้องเร่งขยายกำลังการผลิต อีกทั้งบริษัทหยุดการผลิต Hard Disk Drive  (HDD) ทั้งหมดในไตรมาส 3 นี้ เพื่อเปลี่ยนแผนไปผลิตสินค้าที่มีมาร์จิ้นสูงขึ้น เน้นยุทธศาตร์ลดต้นทุน และผลักดันกำไรเพิ่ม คาดการณ์ทั้งปีนี้การดำเนินงานจะเติบโตตามเป้า ขณะที่ยังอยู่ระหว่างเตรียมแผนการดำเนินงานปีหน้า ซึ่งอาจจะเพิ่มเครื่องจักร เพื่อรองรับการผลิตของกลุ่มสินค้าใหม่ๆ ด้วย